hotchpotch/miracl-hf-unified huggingface dataset:
রবীন্দ্র কাছারি বাড়ি
রবীন্দ্র কাচারী বাড়ি সিরাজগঞ্জ জেলার শাহজাদপুর উপজেলায় অবস্থিত, রবীন্দ্রনাথ ঠাকুরের পৈত্রিক জমিদার বাড়ি ছিল। ১৮৪২ সালে রবীন্দ্রনাথ ঠাকুরের দাদা প্রিন্স দ্বারকানাথ ঠাকুর ইংরেজদের কাছ থেকে প্রথম বাড়ীটি কিনে নেন।
এটি একটি দোতলা ভবন। রবীন্দ্রনাথ ঠাকুর ১৮৯০ সালের দিকে প্রথম শাহজাদপুর এই কুঠিবাড়িতে আসেন এবং এখানেই রচনা করেছেন তার অনেক বিখ্যাত সাহিত্যকর্ম।
রবীন্দ্রনাথের কাচারি বাড়ি সিরাজগঞ্জ জেলার শাহজাদপুর উপজেলায় অবস্থিত। সিরাজগঞ্জ থেকে ৪০.২ কিলোমিটার দূরে শাহজাদপুর অবস্থিত।
১৯৭১ সালে বাংলাদেশ স্বাধীন হওয়ার পর সরকার এই কুঠিবাড়িটির গুরুত্ব অনুধাবন করে। কবি রবীন্দ্রনাথ ঠাকুরের বিভিন্ন শিল্পকর্ম সংগ্রহপূর্বক একে একটি জাদুঘর হিসেবে প্রতিষ্ঠা করা হয়। এর আগে রবীন্দ্রনাথের ঠাকুরদা প্রিন্স দ্বারকানাথ ঠাকুর ১৮০৭ সালে এ অঞ্চলের জমিদারি পান। তিনি নিজে এখানে জমিদারি করতেন কিন্তু পরবর্তীতে ১৮৮৯ সালের দিকে কবি এখানে জমিদার হয়ে আসেন। এবং এখানে তিনি ১৯০১ সাল পর্যন্ত জমিদারী পরিচালনা করেছেন। ১৮৪০ সালে শাহজাদপুরের জমিদারি নিলামে উঠলে রবীন্দ্রনাথ ঠাকুরের পিতামহ প্রিন্স দারকানাথ ঠাকুর ১৩ টাকা ১০ আনায় এই জমিদারি কিনে নিয়েছিলেন। এর আগে কাছারি বাড়ির মালিক ছিল নীলকররা। রবীন্দ্রনাথ ঠাকুর এখানে বসেই রচনা করেন তার বিখ্যাত গ্রন্থ সোনার তরী, বৈষ্ণব কবিতা, দুইপাখি, আকাশের চাঁদ, পুরস্কার, হৃদয়, যমুনা, চিত্রা, চৈতালী, ইত্যাদি, গীতাঞ্জলী কাব্যের কাজও শুরু করেন। যাতে পরবর্তীতে তিনি নোবেল পুরস্কার পান। পোস্ট মাস্টার গল্পের 'রতন' চরিত্রও শাহজাদপুরে বসেই লেখা। চিত্রা, শীতে ও বসন্তে, নগর সঙ্গীতে এবং চৈত্রালীর ২৮টি কবিতা, ছিন্ন পত্রাবলীর ৩৮টি, পঞ্চভূতের অংশবিশেষ এবং বিসর্জনের নাটক তিনি শাহজাদপুরে বসেই রচনা করেছেন। রবীন্দ্রনাথ ১৮৯০ থেকে ১৮৯৬ সাল পর্যন্ত মোট ৭ বছর এখানে জমিদারির কাজে শাহজাদপুরে অবস্থান করেছেন। ১৯৫৮ সাল থেকে প্রত্নতত্ত্ব অধিদপ্তরের ব্যবস্থাপনায় শিলাইদহ রবীন্দ্রনাথ ঠাকুরের কুঠিবাড়িটি গৌরবময় স্মৃতিরূপে সংরক্ষিত করা হয়। এখন সকল দর্শনার্থীদের জন্য এটি উন্মুক্ত।
বর্তমানে এই পুরো ভবনটি জাদুঘর হিসেবে সাধারণ দর্শকদের জন্যে উন্মু ক্ত করা হয়েছে। জাদুঘরের প্রথম ও দ্বিতীয় তলায় ১৬টি কক্ষ রয়েছে । এই ১৬টি কক্ষেই রয়েছে কবি রবীন্দ্রনাথ ঠাকুর, শিল্পী রবীন্দ্রনাথ, জমিদার রবীন্দ্রনাথ, কৃষক বন্ধু রবীন্দ্রনাথ অর্থাৎ নানা বয়সের এবং নানা সময়ের বিচিত্র ভঙ্গির সব ছবি । তাঁর একদম ছোটবেলা থেকে মৃত্যুশয্যায় ছবি পর্যন্ত এখানে সংরক্ষিত আছে। তাছাড়াও এখানে কবির নানান রয়েছে সকল শিল্পকর্ম এবং তাঁর ব্যবহার্য আসবাবপত্র। যা দিয়ে পরিপাটি করে সাজানো এটি। কবির ব্যবহার্য জিনিসপত্রগুলোর মধ্যে আরো আছে চঞ্চলা ও চপলা নামের তার ব্যবহার করা দুটো স্পিডবোট, পল্টন, ৮ জন বেহারার পালকি, কিছু কাঠের চেয়ার, টি টেবিল, সোফাসেট, আরাম চেয়ার, পালংক ইত্যাদি প্রয়োজনীয় জিনিস।
বলিহার রাজবাড়ী
বলিহার রাজবাড়ী নওগাঁ সদর উপজেলায় অবস্থিত প্রাচীনতম রাজবাড়ী এবং বাংলাদেশের অন্যতম প্রত্নতাত্ত্বিক স্থাপনা।
বলিহারের জমিদার রাজশাহী বিভাগের নওঁগা জেলার অন্যতম বিখ্যাত জমিদার ছিল। বলিহার জমিদার পরিবার প্রতিষ্ঠা করেছিলেন নৃসিংহ চক্রবর্তী। সম্রাট আওরঙ্গজেব কর্তৃক জায়গির লাভ করে বলিহারের জমিদাররা এ এলাকায় নানা স্থাপনা গড়ে তোলেন যার মধ্যে বলিহার রাজবাড়ি অন্যতম।
দেশ বিভাগের সময়কালে বলিহারের রাজা ছিলেন বিমেলেন্দু রায়। দেশ বিভাগের সময় জমিদারী প্রথা বিলুপ্ত হলে বলিহারের রাজা বিমেলেন্দু রায় চলে যান ভারতে। এরপর বলিহার রাজবাড়ী ভবনটি দেখভাল করেন রাজ পরিবারের অন্যান্য কর্মচারীরা। বাংলাদেশের স্বাধীনতা যুদ্ধের সময় এবং পরবর্তীতে রাজবাড়ির বিভিন্ন নিদর্শন, আসবাবপত্র, জানালা দরজাসহ বিভিন্ন সামগ্রী লুট হয়ে যায়।
রাজবাড়ীর সামনেই রয়েছে প্রকাণ্ড তোরন; ভেতরের কম্পাউণ্ডে নাটমন্দির, রাজ-রাজেশ্বরী মন্দির, জোড়া শিব মন্দির আর বিশাল দোতলা জমিদার বাড়ি। যদিও বিভিন্ন মন্দিরের দেয়ালের কারুকাজ, মূল্যবান রিলিফের কাজগুলো এখন অস্পষ্ট ও ভাঙ্গা। এই কারুকাজগুলো ছিল এই মন্দির গুলোর শোভাবর্ধক। বলিহারের জমিদারিতে ৩৩০টি দীঘি ও পুকুর ছিল। এর মধ্যে মালাহার, সীতাহার, বলিহার, অন্তাহার উল্লেখযোগ্য।
নওগাঁ সদর উপজেলার বলিহার ইউনিয়নে বলিহার রাজবাড়ি নওগাঁ-রাজশাহী সড়কের পশ্চিমে ও নওগাঁ জেলা শহর থেকে ১৮ কিলোমিটার পশ্চিমে বলিহার ইউনিয়নের কুড়মইল মৌজায় বলিহার রাজবাড়ি অবস্থিত।
পূর্বে রাজবাড়ির একটি ভবন স্থানীয় একটি স্কুলের শ্রেণীকক্ষ হিসেবে ব্যবহৃত হয়েছিল কিন্তু নতুন স্কুল ভবন নির্মিত হওয়ায় রাজবাড়ী ভবনটি এখন পরিত্যক্ত। প্রাসাদ এর ভিতরে অবস্থিত দেবালয় পূজা অর্চনার কাজে ব্যবহৃত হয় এবং প্রাসাদের পেছনে বিশাল আকারের ২টি শিবলিঙ্গ পাশাপাশি রয়েছে।
উমরপুর ইউনিয়ন
উমরপুর ইউনিয়ন (ইংরেজি:Omarpur Union), সিলেট বিভাগ এবং সিলেট জেলার ওসমানী নগর উপজেলার একটি ইউনিয়ন পরিষদ।
উমরপুর ইউনিয়নের আয়তন ৭৮৪৭ একর (৩১.৭৬ বর্গ কিলোমিটার)। এই ইউনিয়নে ২৮৭০ টি পরিবার বাস করে।
বাংলাদেশর ১৯৯১ আদমশুমারি অনুযায়ী উমরপুর ইউনিয়নের জনসংখ্যা ১৮,৮৮৬ জন। এর মধ্যে মহিলা ৫১%, এবং পুরুষ ৪৯%।
উমরপুর ইউনিয়নে ৪৩ টি গ্রাম এবং ২০ টি মৌজা আছে।
ইউনিয়নবাসী সিলেটের আঞ্চলিক ভাষায় কথা বলেন।
৯ টি ওয়ার্ড এবং ৪৩ টি মহল্লা নিয়ে এ উমরপুর ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
উসমানপুর ইউনিয়ন, ওসমানীনগর
উসমানপুর ইউনিয়ন (ইংরেজি:Osmanpur Union), সিলেট বিভাগ এবং সিলেট জেলার ওসমানী নগর উপজেলার একটি ইউনিয়ন পরিষদ।
উসমানপুর ইউনিয়নের আয়তন ৭৭৫৭ একর (১৮ বর্গ কিলোমিটার)। এই ইউনিয়নে ৩৪৯৬ টি পরিবার বাস করে।
বাংলাদেশর ১৯৯১ আদমশুমারি অনুযায়ী উসমানপুর ইউনিয়নের জনসংখ্যা ২১,৮৩৮ জন। এর মধ্যে মহিলা ৫০%, এবং পুরুষ ৫০%।
উসমানপুর ইউনিয়নে ৫২টি গ্রাম এবং ৫২টি মৌজা আছে ।
৯ টি ওয়ার্ড এবং ৫২ টি মহল্লা নিয়ে উসমানপুর ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
সাদীপুর ইউনিয়ন
সাদীপুর ইউনিয়ন (ইংরেজি:Sadipur Union), সিলেট বিভাগ এবং সিলেট জেলার ওসমানী নগর উপজেলার একটি ইউনিয়ন পরিষদ।
সাদীপুর ইউনিয়নের আয়তন ১০,৫৫৪ একর । এই ইউনিয়নে ৩৮৪৩ টি পরিবার বাস করে।
বাংলাদেশর ১৯৯১ আদমশুমারি অনুযায়ী সাদীপুর ইউনিয়নের জনসংখ্যা ২৩,৭৩৫ জন। এর মধ্যে মহিলা ৫০%, এবং পুরুষ ৫০%।
সাদীপুর ইউনিয়নে ৩৬টি গ্রাম এবং ২১টি মৌজা আছে ।
সৈয়দ পুর মৌজা
জমির উল্যা
৯ টি ওয়ার্ড এবং ৩৬টি মহল্লা নিয়ে সাদীপুর ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
পশ্চিম পৈলনপুর ইউনিয়ন
পশ্চিম পৈলনপুর ইউনিয়ন সিলেট বিভাগ এবং সিলেট জেলার ওসমানী নগর উপজেলার একটি ইউনিয়ন পরিষদ।
পশ্চিম পৈলনপুর ইউনিয়নের আয়তন ৫১৬৪ একর (৯ বর্গ কিলোমিটার)। এই ইউনিয়নে ১৮৮৪ টি পরিবার বাস করে।
বাংলাদেশর ১৯৯১ আদমশুমারি অনুযায়ী পশ্চিম পৈলনপুর ইউনিয়নের জনসংখ্যা ১১,৬০৫ জন। এর মধ্যে মহিলা ৫১%, এবং পুরুষ ৪৯%।
পশ্চিম পৈলনপুর ইউনিয়নে ২৬টি গ্রাম এবং ১৪টি মৌজা আছে ।
৯ টি ওয়ার্ড এবং ২৬ টি মহল্লা নিয়ে পশ্চিম পৈলনপুর ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
পানাগড় শিল্পতালুক
পানাগড় শিল্পতালুক হল পশ্চিমবঙ্গের বর্ধমান জেলার একটি শিল্পতালুক। শিল্পতালুকটি দুর্গাপুর শহরের নিকটেই অবস্থিত। এই শিল্পতালুকটির নির্মাণ শুরু হয় ২০০৮-২০০৯ সালে।
এই শিল্পতালুকটি নির্মাণের জন্য বামফ্রন্ট সরকার ২০০৮-২০০৯ সালে পনাগড় এলাকার ১৪৫৮ একর জমি অধিগ্রন করে কৃষকদের কাছ থেকে।
এই শিল্পতালুকের সমস্ত পরিকাঠামো নির্মাণ করেছে পশ্চিমবঙ্গ সরকার। এই ১৪৫৮ একর জমির মধ্যে প্রয়োজনিয় রাস্তা বা সড়ক, পানীয় জল, বিদ্যুৎ, নিকাশি ব্যবস্থা সবই নির্মাণ করা হয়েছে।
শিল্পতালুকটি দুর্গাপুর শহরের কাছে অবস্থিত হওয়ায় এটি ২ নং জাতীয় সড়ক এর সঙ্গে খুব সহজেই যুক্ত হতে পেড়েছে। এছাড়া এখানে রয়েছে পানাগড়-মোরগ্রাম হাইওয়ে। দুর্গাপুর রেল স্টেশন রেল যোগাযোগ সহজ করেছে শিল্পতালুকের। বর্তমানে শিল্পতালুকটি অমৃতসর-দিল্লি-কলকাতা শিল্প করিডর-এর অন্তর্গত হয়েছে। এই শিল্পতালুকের নিকবর্তী বিমানবন্দর হল কাজী নজরুল ইসলাম আন্তর্জাতিক বিমানবন্দর (১৫ কিমি) ও নেতাজি সুভাষচন্দ্র বসু আন্তর্জাতিক বিমানবন্দর (১৮৫ কিমি); এছাড়াও কলকাতা বন্দর ও হলদিয়া বন্দর এটি হতে ২০০ কিলোমিটার দূরে অবস্থিত।
পরিবিবির মাজার
পরিবিবির মাজার ঢাকার লালবাগ এ অবস্থিত লালবাগ কেল্লার অবশিষ্ট তিনটি স্থাপনার মধ্যে অন্যতম। এখানে পরিবিবি সমাহিত আছেন। শায়েস্তা খান তাঁর কন্যার স্মরণে এই মনমুগ্ধকর মাজারটি নির্মাণ করেন।
পরিবিবি (যার অন্য নাম ইরান দুখত রাহমাত বানু) ছিলেন বাংলার মুঘল শায়েস্তা খানের কন্যা। মুঘল সম্রাট আওরংগজেবের পুত্র শাহজাদা আজম এর সাথে ১৬৬৮ ইং সালের ৩ মে পরিবিবির বিয়ে হয়। ১৬৮৪ সালে পরিবিবির অকাল মৃত্যুর পর তাঁকে নির্মানাধীন লালবাগ কেল্লার অভ্যন্তরে সমাহিত করা হয়। তাঁর সমাধীস্থলকে চিহ্নিত করে পরিবিবির মাজার নির্মিত হয়।
পরিবিবির মাজার এর স্থাপনাটি চতুষ্কোন। মাঝের একটি ঘরে পরিবিবির সমাধিস্থল এবং এই ঘরটি ঘিরে আটটি ঘর আছে। স্থাপনাটির ছাদ পাথরের তৈরী এবং চারকোণে চারটি অষ্টকোণ মিনার ও মাঝে একটি অষ্টকোণ গম্বুজ আছে। গম্বুজটির উপরে পিতলের আচ্ছাদন দেওয়া আছে।
স্থাপনাটির অভ্যন্তর ভাগ সাদা মার্বেল পাথর দিয়ে আচ্ছাদিত।
তারাপদ চক্রবর্তী
তারাপদ চক্রবর্তী (১৯০৮-১৯৭৫) ছিলেন কণ্ঠশিল্পী ও সঙ্গীতাচার্য।
ফরিদপুর জেলার কোটালিপাড়ায় এক সঙ্গীতশিল্পী-পরিবারে তিনি জন্মগ্রহণ করেন। তাঁর পিতা, পিতামহ এবং প্রপিতামহ তিন পুরুষ ছিলেন সঙ্গীতজ্ঞ। সেই সুত্রে তিনি পরিবার থেকেই অনুপ্রেরণা পেয়েছেন।
কলকাতা বেতারে তবলা বাদকের চাকরি নেন। ক্রমেই উচ্চাঙ্গের শিল্পী হিসাবে খ্যাতি লাভ করেন। বাংলা খেয়াল ও বাংলা ঠুমরী গানের প্রবর্তক তিনি। তারাপদ বিভিন্ন সময়ে ওস্তাদ এনায়েত খাঁ, ওস্তাদ আলাউদ্দিন খাঁ, ওস্তাদ হাফিজ আলী খাঁ প্রমুখ সঙ্গীত সম্রাটের সঙ্গে তবলা সঙ্গীত করেন।
"সুরতীর্থ" নামে তাঁর একটি গ্রন্থ আছে।
তিনি বিভিন্ন উপাধিতে ভূষিত হন।"সঙ্গীতাচার্য", "সঙ্গীতার্ণব", "সঙ্গীতরত্নাকর"। ১৯৭৩ সালে ভারত সরকার তাঁকে "পদ্মশ্রী" উপাধিতে ভূষিত করে। ব্যক্তিগত কারণে তিনি খেতাব গ্রহণে অসম্মতি প্রকাশ করেন।
তিনি ১ সেপ্টেম্বর ১৯৭৫ সালে কলকাতায় মারা যান।
ইলকেয় গুন্দোগান
ইলকেয় গুন্দোগান একজন জার্মানির পেশাদার ফুটবলার। তিনি জার্মানী জাতীয় ফুটবল দল এবং ম্যানচেস্টার সিটি ফুটবল ক্লাবের মিডফিল্ডার।
ইলকেয় গুন্দোগান জার্মানির জেলসেনকিরচেন শহরে একটি তুর্কি পরিবারে জন্মগ্রহন করেন।
২০১১ সালের ৫ মে এফসি নুরেমবার্গ ক্লাব থেকে ৪ মিলিয়ন ইউরোর বিনিময় বরুসিয়া ডর্টমুন্ডে ৪ বছরের চুক্তিতে যোগ দেয়। ২৩ জুলাই শালকে ০৪ এর সাথে অভিষেক হয়। ১৭ ডিসেম্বর ডর্টমুন্ডের হয়ে ১ম গোল করেন। ঐ ম্যাচে এসসি ফেইবারগের সাথে বরুসিয়া ডর্টমুন্ড ৪-১ গোলে জয়লাভ করে।
২০১৫ সালের ৩০ এপ্রিল তিনি ঘোষণা দেন বরুসিয়া ডর্টমুন্ডের সাথে চুক্তি পুনরায় নবায়ন করবে না। তার চুক্তি ছিল ৩০ জুলাই ২০১৬ পর্যন্ত।
২ জুন ২০১৬ সালে ৪ বছরের চুক্তিতে ম্যানচেস্টার সিটিতে যোগ দেয়। তাকে আনতে আনুমানিক ২০ মিলিয়ন পাউন্ড খরচ হয়েছিল। যা ছিলো কোচ পেপ গার্দিওলার অধীনে ম্যানচেস্টার সিটির ১ম দলবদল। ১৪ সেপ্টেম্বর চ্যাম্পিয়েন্স লিগে বরুসিয়া মঞ্চেনবারগের বিপক্ষে অভিষেক হয়। এর ৪ দিন পর এ.এফ.সি. বোর্ন্‌মাউথ এর বিপক্ষে ১ম গোল করেন।
টম কেন্ডল
টমাস কিংস্টন কেন্ডল (; জন্ম: ২৪ আগস্ট, ১৮৫১ - মৃত্যু: ১৭ আগস্ট, ১৯২৪) ইংল্যান্ডের বেডফোর্ড এলাকায় জন্মগ্রহণকারী প্রথিতযশা অস্ট্রেলীয় ক্রিকেটার ছিলেন। ক্রিকেটের ইতিহাসের উদ্বোধনী টেস্টে অস্ট্রেলিয়া ক্রিকেট দলের অন্যতম সদস্য ছিলেন। বামহাতি স্লো টু মিডিয়াম বোলার ছিলেন টম কেন্ডল। এছাড়াও বামহাতে ব্যাটিংয়ে পারদর্শী ছিলেন তিনি।
১৮৭৭ সালে দুইটি টেস্টে অংশগ্রহণ করেন। তন্মধ্যে মার্চ, ১৮৭৭ সালে মেলবোর্নের সিডনি ক্রিকেট গ্রাউন্ডে অনুষ্ঠিত ক্রিকেটের ইতিহাসের প্রথম টেস্টে অন্যতম খেলোয়াড় ছিলেন তিনি। কেন্ডল নীচের সারির বামহাতি ব্যাটসম্যানরূপে খেলতেন। ধীরগতি থেকে মাঝারি মানের বামহাতি পেস বোলারের অধিকারী ছিলেন তিনি। প্রথম দুই টেস্টেই তিনি ১৪ উইকেট লাভ করে তাঁর সক্ষমতা প্রদর্শন করেন। এছাড়াও উদ্বোধনী টেস্টের শেষ ইনিংসে ৭/৫৫ পেয়েছিলেন। এরফলে জেমস লিলিহোয়াইটের নেতৃত্বাধীন ইংরেজ দলকে ৪৫ রানের জয়ে প্রভূতঃ ভূমিকা রাখেন। কেন্ডলের বোলিংয়ের ফলেই প্রথম টেস্ট খেলাতেই স্ট্যাম্পিংয়ের সূত্রপাত ঘটে। তাঁর বলে আলফ্রেড শ উইকেট-রক্তক জ্যাক ব্ল্যাকহামের হাতে আউট হন। কিন্তু পরবর্তীতে দ্বিতীয় টেস্টের মাধ্যমে ১৪ উইকেট নিয়ে তৎকালীন স্মারকসূচক রেকর্ড গড়েন। এরপর ফ্রেড স্পফোর্থ এ রেকর্ডটি অতিক্রমণ করেন। তিনি এবং শ উভয়েই উদ্বোধনী টেস্টে আটটি করে উইকেট পেয়েছিলেন। কিন্তু অস্ট্রেলিয়ার প্রথমে ব্যাটিংয়ে করতে নামায় শ তা প্রথম করতে পেরেছিলেন।
বিষয়টি পরিষ্কার নয় যে, কেন ১৮৭৮ সালের ইংল্যান্ড সফরে দল থেকে উপেক্ষিত হয়েছিলেন। তবে দল নির্বাচনের পূর্বে তিনি কয়েকটি প্রস্তুতিমূলক খেলায় অংশ নিয়েছিলেন। স্পফোর্থের মতে, কেন্ডল অর্থ দাবী করেছিলেন যা তাঁর বিপক্ষে চলে যায়।
মেলবোর্নের ক্লাবে ক্রিকেটে রিচমন্ডের পক্ষে খেলেন ও একবার ভিক্টোরিয়ার প্রতিনিধিত্ব করেছিলেন। ১৮৮১ সালে হোবার্টে চলে যান। সেখানেই তিনি মার্কারি সংবাদপত্রে কাজ করেন। ঐ সময়ের তাসমানিয়ায় নিয়মিতভাবে প্রথম-শ্রেণীর ক্রিকেটে খেলার চর্চা ছিল না। ফলশ্রুতিতে তাঁর খেলোয়াড়ী জীবনের ও সঙ্কুচিত হয়ে পড়ে। ১৮৮৪ সালের নিউজিল্যান্ড সফরে চারটি ও ১৯৮৯ সালের ভিক্টোরিয়ার বিপক্ষে একটি খেলায় অংশ নিয়েছিলেন তিনি। পরবর্তীকালে তাসমানীয় ক্রিকেটে আম্পায়ারের ভূমিকায় অবতীর্ণ হয়েছিলেন তিনি।
নৈশস্য শেখ
নৈশস্য শেখ একটা পশ্চিমবঙ্গের মুসলিম জাতি। এই জাতি সাধারণত উত্তরবঙ্গে পাওা যায়। এরা ভাষা এবং সাংস্কৃতিক দিক দিয়ে বাংলাদেশের রংপুরি  আর অসম এর গওালপাড়িয়া দের সাথে সমসত্ত। বিহারেও এই জাতির কিছু মানুষ বসবাস করে, যেখানে এদের বাঙালি শেখ বলা হয়।
এই জাতির কে রাজবংশি  মুসলিম বলে সাধারণত জানা জায়। কারণ এদের মতে এরা রাজবংশি জাতি থেকে ধর্ম পরিবর্তন করে মুসলিম হয়েছে।
জদিও এই সম্প্রদায় এর মানুষ আস্তে আস্তে রাজবংশি ভাষা ছেরে বাংলা ভাষায় বেশি গুরুত্ব দিচ্ছে।
তিন মন্দির (রাজা গম্ভীর সিং-এর মন্দির)
তিন মন্দির বাংলাদেশের সিলেটে অবস্থিত একটি মণিপুরীদের ঐতিহাসিক তীর্থস্থান। এটি জেলা সদরের লামাবাজার এলাকায় অবস্থিত। মণিপুরী সম্প্রদায়ের রাজা গম্ভীর সিং এই মন্দিরগুলো নির্মাণ করায় এগুলোকে "রাজা গম্ভীর সিং-এর মন্দির" বলেও উল্লেখ করা হয়।
মণিপুর অঞ্চলের রাজা গম্ভীর সিং সিলেটে অবস্থানকালে ১৮২৬ সালের দিকে এই মন্দিরগুলো নির্মাণ করেন। পাশাপাশি তিনটি সুউচ্চ মিনার সম্বলিত এই মন্দিরটিতে রয়েছে ইষ্টক নির্মিত পুরু দেয়াল, উত্তরমুথী প্রবেশ পথ এবং চাতাল ও বহিরাঙ্গন।
জয়েন্তশ্বরী বাড়ি
জৈন্তেশ্বরী বাড়ি বাংলাদেশের সিলেটে অবস্থিত একটি প্রত্নতাত্ত্বিক স্থাপনা।
এই স্থানটি সিলেট শহর থেকে ৪১ কিলোমিটার উত্তর-পূর্ব দিকে জৈন্তাপুরের বাসস্টেশন এলাকায় অবস্থিত।
ইরাবতী পান্থশালা
ইরাবতী পান্থশালা বাংলাদেশের সিলেটে অবস্থিত একটি প্রত্নতাত্ত্বিক স্থাপনা। এটি ছিল জৈন্তিয়া রাজ্যের রাজকুমারী ইরাবতী'র নামে এই পান্থশালার নাম।
এই স্থানটি সিলেট শহর থেকে ৩০ কিলোমিটার উত্তর-পূর্ব দিকে জৈন্তাপুরের সারিঘাট নামক স্থানে অবস্থিত। পর্যটন আকর্ষণ লালাখাল যেতে এই স্থাপনাটি দেখা যায়।
নয়আনী জমিদার বাড়ি
নয়আনী জমিদার বাড়ি ময়মনসিংহ বিভাগের শেরপুর জেলা সদরে অবস্থিত তৎকালীন একটি জমিদার বাড়ি। জমিদার বাড়িটি বর্তমানে ভেঙ্গে ফেলা হয়েছে কিন্তু বাংলাদেশ সরকারের প্রত্নতত্ত্ব অধিদপ্তর ২০১৪ সালে স্থাপনাবিহীন এই পুরাকীর্তিকে প্রত্নতত্ত্বের তালিকায় লিপিবদ্ধ করে।
আনুমানিক উনিশ শতকের শেষ দিকে অথবা আঠারোশ' শতকের শেষের দিকে নয়আনী জমিদার বাড়িটি স্থাপন করা হয়ে থাকে। তৎকালীন সময়ে বাড়িটির চারপাশে জলাধার দিয়ে ঘেরা ছিলো ও আশেপাশে প্রার্থনার উদ্দেশ্যে আরও বেশ কয়েকটি মন্দিরও নির্মাণ করা হয়েছিলো। এছাড়াও এর পাশেই ছিলো রঙ মহল। উপমহাদেশে জমিদারি প্রথা বিলুপ্ত হওয়ার পর ও ১৯৪৭ সালে ভারত বিভক্তির সময় নয়আনীর তৎকালীন জমিদার বাংলাদেশ ত্যাগ করে ভারত চলে যান।
১৯৪৭ সালের পর থেকে জমিদার বাড়িটি পরিত্যক্ত অবস্থায় পরে থাকে। এরপর ১৯৬৪ সালে শেরপুর কলেজ প্রতিষ্ঠিত হয়। পরবর্তীতে নয়আনী জমিদার বাড়ি ও এর রঙমহল কলেজের শিক্ষক ও ছাত্রদের জন্য উন্মুক্ত করে সেটি ছাত্রাবাস হিসেবে ব্যবহার করা হয়।
১৯৭৮ সাল থেকে ১৯৮৪ সাল পর্যন্ত জমিদার বাড়িটি প্রথমে শেরপুর মহকুমা পরবর্তীতে জেলা প্রশাসকের কার্যালয় হিসেবে ব্যবহৃত হয়। ৯০-এর দশকের শুরুর দিকে জমিদার বাড়িটি সম্পূর্ণ ভেঙ্গে ফেলা হয় ও সেখানে নতুন করে জেলা প্রশাসকের কার্যালয়, পুলিশ সুপারের কার্যালয় এবং জেলা ও দায়রা জজ আদালত ভবন তৈরি হয়।
কুলি (চলচ্চিত্র)
কুলি ১৯৯৭ সালে মুক্তিপ্রাপ্ত বাংলাদেশী বাংলা ভাষার প্রণয়ধর্মী হাস্যরসাত্মক চলচ্চিত্র। ছায়াছবিটি পরিচালনা করেছেন মনতাজুর রহমান আকবর। হিন্দি ছায়াছবি "কুলি নাম্বার ওয়ান" অবলম্বনে ছায়াছবিটির কাহিনী লিখেছেন আবদুল্লাহ জহির বাবু এবং চিত্রনাট্য ও সংলাপ লিখেছেন পরিচালক মনতাজুর রহমান আকবর। একে সিদ্দিকের প্রযোজনায় ছায়াছবিটি পরিবেশিত হয় ফ্লেমিঙ্গো মুভিজের ব্যানারে। এতে নাম চরিত্রে অভিনয় করেছেন ওমর সানী। এছাড়া অন্যান্য গুরুত্বপূর্ণ চরিত্রে অভিনয় করেছেন সাদিকা পারভিন পপি, আমিন খান, সঙ্গীতা ও হুমায়ুন ফরীদি। এই চলচ্চিত্রের মাধ্যমে চলচ্চিত্রে অভিষেক হয় চিত্রনায়িকা পপির। ১ কোটি ২০ লক্ষ টাকা বাজেটের ছবিটি ৭ কোটি টাকা আয় করে।
একজন ধনী ও অহংকারী ব্যক্তি কেরামত আলী ব্যাপারী তার মেয়ের বিয়ের জন্য পাত্রের খোঁজ করছেন। ঘটক পাত্রের সন্ধান নিয়ে এলেও কারো বয়স বেশি, কারো নাম অনেক বড়, কারো আয় কম ইত্যাদি কারণে তার কোনটাই পছন্দ হয়। ঘটক রেগে বলে যান এত বাছবিছার করলে শেষ পর্যন্ত তার মেয়ের বিয়ে কোনো কুলির সাথে হবে এবং হয়ও তাই। ঘটক কুলি রাজুর মাকে পাত্রী দেখাতে গেলে রাজুর হাতে পরে কেরামতের মেয়ে পপির ছবি। ছবি দেখে পপিকে পছন্দ করে রাজু। রাজুর মা আর ঘটক কেরামতের বাড়িতে বিয়ের প্রস্তাব নিয়ে যায়। কেরামত তাদের অনেক ধনী মনে করে খাতির যত্ন করে। কিন্তু সে যখন জানতে পারে পাত্র কুলি তখন সে অপমান করে ও ঘাড় ধাক্কা দিয়ে তাদের বের করে দেয়। সব শোনার পর রাজুর মধ্যে জেদ চাপে যেভাবেই হোক সে পপিকে বিয়ে করবে। রাজু এ ব্যাপারে তার বন্ধু বাবুর সাথে কথা বলে। বাবু তাকে পরামর্শ দেয় দেশের শীর্ষ ধনী জেড ইসলামের ছেলে বিজু ইসলামের ছদ্মবেশে কেরামতকে পটিয়ে তার মেয়েকে বিয়ে করার। পরদিন রাজু বিজু চৌধুরী এবং বাবু তার সহকারী হিসেবে কেরামত আলীর বাড়িতে গিয়ে আশয় নেয়। রাজু পপিকে বিয়ের প্রস্তাব দেয়। এবার কেরামত তার প্রস্তাব মেনে নেয়। ধুমধাম করে তাদের বিয়ে হয়। কিন্তু গোলমাল সাধে পপির মামা আসগর। সে তাদের সাথে শহরে আসতে চায়। বাধ্য হয়ে তাকে নিয়ে শহরে আসে। রাজু পপিকে জানায় তাকে বিয়ে করার জন্য তার বাবা তাকে ত্যাজ্য করেছে। তাই তারা জেড চৌধুরীর বিশাল অট্টালিকায় থাকতে পারবে না। তাদের সাহায্যে এগিয়ে আসে ড্রাইভার বাবু। সে তার এক খালার বাসায় তাদের থাকার বন্দোবস্ত করে দেয়। রাজুকে থাকতে হয় বিজু চৌধুরীর ছদ্মবেশে। এবার বাঁধ সাধে কেরামত নিজেই শহরে এসে রাজুকে রেল স্টেশনে কুলিগিরি করা অবস্থায় পায়। সে রাজুকে একথা বলার পর আবার মিথ্যার আশ্রয় নিতে হয় রাজুকে। সে জানায় স্টেশনে দেখা লোকটি তার জমজ ভাই। এভাবেই এক পর্যায়ে সব গোপন তথ্য ফাঁস হয়ে যায় কেরামত আলীর কাছে।কুলি ছায়াছবিটি ১৯৯৭ সালে ১৬ মে ঈদুল ফিতরে মুক্তি পায় এবং ব্যবসাসফল হয়। ১ কোটি ২০ লক্ষ টাকা বাজেটের ছবিটি ৭ কোটি টাকা আয় করে।
ছায়াছবিটির সঙ্গীত পরিচালনা করেছেন আলম খান। গানে কণ্ঠ দিয়েছেন এন্ড্রু কিশোর, রুনা লায়লা, রিজিয়া পারভিন, ডলি সায়ন্তনী ও হুমায়ুন ফরীদি।
জেমস লিলিহোয়াইট
জেমস লিলিহোয়াইট (; জন্ম: ২৩ ফেব্রুয়ারি, ১৮৪২ - মৃত্যু: ২৫ অক্টোবর, ১৯২৯) সাসেক্সের চিচেস্টার এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ও আম্পায়ার ছিলেন। ইংল্যান্ড ক্রিকেট দলের অন্যতম সদস্য তিনি। দলে তিনি মূলতঃ বামহাতি স্লো-মিডিয়াম বোলার ছিলেন। এছাড়াও, বামহাতে ব্যাটিংয়ে অভ্যস্ত ছিলেন। ইংল্যান্ডের ক্রিকেটের ইতিহাসে প্রথম টেস্টে অধিনায়কত্ব করার বিরল গৌরব অর্জন করেন তিনি। ১৮৭৬-৭৭ মৌসুমে অস্ট্রেলিয়ার বিপক্ষে দুই টেস্টে দলকে নেতৃত্ব দেন। প্রথম টেস্টে ইংল্যান্ড দল পরাজিত হলেও দ্বিতীয়টিতে জিতে নেয় তাঁর দল।
সাসেক্সের ওয়েস্টহ্যাম্পনেট এলাকায় লিলিহোয়াইটের বাবা জন লিলিহোয়াইট। পেশাদারী ক্রিকেটার হিসেবে ১৮৬২ থেকে ১৮৮৩ সময়কালে সাসেক্সের পক্ষে প্রথম-শ্রেণীর ক্রিকেটে অংশগ্রহণ করেন। ১৮৮৫ সালের সর্বশেষ একটি প্রথম-শ্রেণীর খেলায় যোগদান করেন। ১৮৭৬-৭৭ মৌসুমে প্রাক-অ্যাশেজ সফরে টেস্ট খেলার পূর্বে ১৮৬৮ সালে লিলিহোয়াইট এডগার উইলশারের নেতৃত্বাধীন দলের সদস্যরূপে উত্তর আমেরিকা সফরে যান। ১৮৭৩-৭৪ মৌসুমে ডব্লিউ. জি. গ্রেসের নেতৃত্বে অস্ট্রেলিয়ার সফরে যান। এছাড়াও ১৮৮১-৮২, ১৮৮৪-৮৫ ও ১৮৮৬-৮৭ মৌসুমে আলফ্রেড শয়ের নেতৃত্বে আরও তিনবার অস্ট্রেলিয়ায় যান।
জেমস লিলিহোয়াইট ও ডেভ গ্রিগরি প্রথমবারের মতো টেস্ট অধিনায়কের দায়িত্ব পালন করেন। তবে, তাঁদের কেউই ব্যাট হাতে সফল ছিলেন না। ১৭ মার্চ ২ নম্বরে ব্যাটিংয়ে নেমে ১ম ইনিংসে ১০ রান ও ১৯ মার্চ ২য় ইনিংসে ৪ রান তোলেন। টসে পরাজিত হবার পর তাঁর দল ব্যাটিংয়ে নামতে বাধ্য হয়। ৩৫ বছর ২০ দিন বয়সে ইংরেজ দলকে নেতৃত্ব দেন। এ সময় তিনি হ্যারি জাপ ও টম এমেটের তুলনায় ৩৫ বছরের জ্যেষ্ঠ ছিলেন।
টেস্ট ক্রিকেটের ইতিহাসে প্রথম শূন্য রানে আউটের ঘটনার সাথে নিজের নামকে জড়িয়ে রেখেছেন লিলিহোয়াইট। ইতিহাসের প্রথম টেস্টে তাঁর বোলিংয়ে নেড গ্রিগরি, অ্যান্ড্রু গ্রীনউডের কটে পরিণত হন।
১৮৮৩ থেকে ১৯০১ সালের মধ্যে প্রথম-শ্রেণীর ক্রিকেটে আম্পায়ারিত্ব করেন তিনি। তন্মধ্যে ছয়টি টেস্ট খেলাও পরিচালনার করেন তিনি। ১৯৮১-৮২ মৌসুমে অস্ট্রেলিয়া-ইংল্যান্ডের মধ্যকার চারটি টেস্টে আম্পায়ার ছিলেন তিনি। পীচের অন্যপ্রান্তে তাঁকে সঙ্গ দেন তিন টেস্টে জন সুইফট ও এক টেস্টে জর্জ কোল্টহার্ড। ১৮৮৪-৮৫ মৌসুমে আর্থার শ্রিউসবারি’র নেতৃত্বে অস্ট্রেলিয়ায় দল প্রেরণের অন্যতম সংগঠকের ভূমিকায় অবতীর্ণ হন। কিন্তু অভিজ্ঞতা থাকা স্বত্ত্বেও অস্ট্রেলীয় অধিনায়ক বিলি মারডক অ্যাডিলেডে অনুষ্ঠিত সর্বপ্রথম টেস্টে তাঁকে আম্পায়ারিত্ব করা থেকে অস্বীকৃতিজ্ঞাপন করেন। অবশ্য সিরিজের দ্বিতীয় টেস্টে টেড এলিয়টের সাথে খেলা পরিচালনার করেছেন তিনি। মাঠে তিনি প্রবেশ করলে অস্ট্রেলীয় দল খেলতে অস্বীকৃতি জানালে পঞ্চাশ শতাংশ গেট মানি থেকে বঞ্চিত হবার ঘোষণায় খেলা শুরু হয়। অস্ট্রেলিয়ার পক্ষে নয়জনের টেস্ট অভিষেক ঘটে ও তাঁরা আবেদনের মাধ্যমে প্যাভিলিয়নে প্রত্যাবর্তন করেন। ১৮৯৯ সালের ওল্ড ট্রাফোর্ডে ড্র হওয়া ইংল্যান্ড-অস্ট্রেলিয়ার খেলায় সর্বশেষ খেলায় পরিচালনায় অগ্রসর হন।
২৫ অক্টোবর ১৯২৯ তারিখে ৮৭ বছর বয়সে সাসেক্সের চিচেস্টারে তাঁর দেহাবসান ঘটে। তিনিই প্রথম টেস্টের সর্বশেষ জীবিত ক্রিকেটার ছিলেন।
মিঠাপুকুর বড় মসজিদ
মিঠাপুকুর বড় মসজিদ বাংলাদেশের রংপুর বিভাগে অবস্থিত একটি প্রাচীন মসজিদ। এটি মূলত রংপুর জেলার মিঠাপুকুর উপজেলার অন্তর্গত একটি প্রাচীন মসজিদ। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। ধারনা করা হয় মোঘল আমলের শেষের দিকে তৈরি।
রংপুর শহর থেকে ২৪ কিলোমিটার দক্ষিণে ও রংপুর-বগুড়া মহাসড়কের উপর অবস্থিত এই মসজিদ। রংপুর থেকে এখানে আসতে হলে আপনাকে প্রথমে বাস বা অটো রিক্সা করে গড়ের মাথা নামক জায়গায় আসতে হবে । এখানে আসার পর পশ্চিম দিকে যে রাস্তাটি চলে গেছে বিরামপুর ও দিনাজপুর সেই রাস্তা ধরে হেটে গেলে ৫ মিনিট আর যানবাহন যেমন রিক্সায় গেলে ২ মিনিটেই যেতে পারবেন মিঠা পুকুর বড় মসজিদে । রাস্তা থেকেই বাম দিকে বা দক্ষিণ দিকে তাকালেই দেখতে পারবেন এই সুন্দর মসজিদটি ।
মিঠাপুকুর নামক উপজেলা সদরে এ মসজিদটি অবস্থিত বলে একে মিঠাপুকুর বড় মসজিদ বলে ।
পাকা সড়কে পশ্চিমে দীর্ঘ, প্রায় ২৫ একর আয়তনে একটি জলাশয় আছে। এটি প্রাক মুসলিম আমলে তৈরি তাতে সন্দেহ নেই। দিঘির নাম মিঠাপুকুর সেই নাম অনুসারে স্থানের নাম হয়েছে মিঠাপুকুর। এ মসজিদের চার কোনায় চারটি মিনার আছে। সেগুলি আট কোনাকার তৈরি। মিনারগুলি ছাদের কিছু উপর উঠে ছোট গম্বুজ শেষ। সামনের দেয়ালে তিনটি প্রবেশ প্তহ আছে। উত্ত্র-দকশিনে একটি করে। সামনের দেয়ালে কেন্দ্রীয় প্রবেশ পথ। ভিতরে পশ্চিম দেয়ালে আছে তিনটি মেহরাব। মসজিদের ছাদের উপরে আছে তিনটি কন্দকারে নির্মিত তিনটি সুন্দর গম্বুজ।
নাইকন ডি৮১০
নাইকন ডি৮১০ নাইকন এর তৈরি ৩৬.৩ মেগাপিক্সেল প্রফেশনাল গ্রেড ফুল ফ্রেম ডিজিটাল সিংগল লেন্স রিফ্লেক্ট ক্যামেরা (এসএলআর)। ক্যামেরাটি জুন ২০১৪ তে অফিসিয়ালি ঘোষনা দেওয়া হয় এবং জুলাই ২০১৪ থেকে বাজারে আসে।
এই ক্যামেরায় মহাকাশের বস্তুগুলো থেকে নির্গত এইচ-আলফা তরঙ্গদৈর্ঘ্যের আলো ধারণ করতে পারে। এই ক্যামেরায় তারার ছবি তোলা সহজ হয়।
মানকালীর ঢিবি
মানকালীর কুন্ড ঢিবি বা মনকালীর কুন্ডধাপ বগুড়া জেলার মহাস্থানগড়ে অবস্থিত বাংলাদেশের একটি প্রত্নতাত্ত্বিক স্থান। ষাটের দশকের শুরুর দিকে তৎকালীন পাকিস্তান প্রত্নতত্ত্ব অধিদপ্তর (বর্তমান বাংলাদেশ প্রত্নতত্ত্ব অধিদপ্তর) এটিকে প্রত্নতাত্ত্বিক স্থান হিসেবে নথিভুক্ত করে।
মহাস্থানগড়ের ভেতর যে সমস্ত প্রাচীন সভ্যতার নির্দশন পাওয়া যায় তার মধ্যে মানকালী কুন্ড ঢিবি উল্লেখযোগ্য। এটি মহাস্থানগড়ের মজা পুকুরের পূর্ব পারে অবস্থিত। ১৯৬৫-৬৬ সালে প্রত্নতত্ত্ব অধিদপ্তরের তত্বাবধানে এখানে খননকাজ শরু হয় ও শেষ পর্যন্ত সুলতানী আমলের একটি মসজিদের ধ্বংসাবশেষসহ বেশ কিছু ছোট ছোট প্রত্নতাত্ত্বিক বস্তু আবিষ্কার করা হয়।
মসজিদটির আয়তন ২৬.২১ থেকে১৪.৫৪ মিটার। খনন কাজ চলার সময় মসজিদের নিচে একটি মন্দিরেরও কিছু ধ্বংসাবশেষ পাওয়া গিয়েছিল। মসজিদটিতে কোন শিলালিপি পাওয়া যায়নি তবে মসজিদের অবকাঠামো দেখে প্রত্নতত্ত্ববিদগণ ধারণা করেন এটি খুব সম্ভবত মুঘল আমলের পূর্বেই নির্মাণ করা হয়েছিল।
মনকালীর ঢিবির পাশে একটি ছোট জলাশয় রয়েছে ও জলাশয়টি থেকে ঢিবিটি দেখতে উচুঁ মনে হওয়ায় একে কুন্ড বা (কূপ) নামে পরিচিত। দুটি মিলে এই স্থাপনাকে মনকালীর কুন্ডধাপ নামে ডাকা হয়। কিংবদন্তী অনুসারে, এই স্থানে প্রথমে একটি মন্দির নির্মাণ করেন রাজা মানসিংহ ও তার ভাই তানসিংহ। অন্যান্য কিংবদন্তী অনুসারে, এখানে মসজিদটি নির্মাণ করেছিলেন ঘোড়াঘাটের জমিদারগণ এছাড়াও এখানে পাওয়া জৈন প্রতিমা দেখে অনেকেই মনে করেন পূর্বে জৈন ধর্মগুরুদের আবাসস্থল ছিলো স্থানটি।
মসজিদ ছাড়াও এখানে আবিষ্কৃত হওয়া অন্যান্য জিনিসের মধ্যে রয়েছে উত্তরাঞ্চলীয় কালো চকচকে মৃৎপাত্রের খন্ডাংশ, কিছু শুঙ্গযুগের পোড়ামাটির ফলক, একটি জৈন প্রতিমা, ব্রোঞ্জের গণেশ ও গরুড় মূর্তি ও কিছু অলঙ্কৃত ইটের ভগ্নাংশ থেকে পাওয়া গেছে। এগুলো থেকে অনেক প্রত্নতত্ত্ববিদই ধারণা করেন এখানে আবিষ্কৃত মন্দিরটি পালযুগে নির্মিত।
উত্তর-দক্ষিণে লম্বা মসজিদের দেওয়ালগুলো ১.২ মিটার থেকে ১.৫১ মিটার পর্যন্ত পুরু। মসজিদের পশ্চিম দেওয়া অর্ধাগোলাকারভাবে নির্মিত পাঁচটি মেহরাব রয়েছে ও মেহরাব বরাবর পূর্ব দেওয়ালে রয়েছে পাঁচটি দরজা। কেন্দ্রীয় মেহরাবটি নকশাকৃত ও অন্য সবগুলোর চেয়ে আকারে বড়। অভ্যন্তরে জ্যামিতিক আকারে নির্মিত মসজিদটি ২ সারি স্তম্ভে- লম্বালম্বিভাবে তিন খন্ডে ও আড়াআড়িভাবে পাঁচ খন্ডে বিভক্ত।
কেন্দ্রীয় মেহরাবসংলগ্ন উত্তর দিকে ছিলো ১.৭৭ ও ১.৫ মিটার আয়তনের একটি উঁচু মিনার বা ভাষণ মঞ্চ। এছাড়াও মসজিদের ভেতর ১.৫ মিটার থেকে ০.২২ মিটার উচুঁ তিনটি বেদির অস্তিত্ব রয়েছে সেগুলো অনুমানিক ঈমামের সাহায্যকারী মোকাব্বরের জন্য তৈরি করা হয়েছিলো। মসজিদের পূর্ব দেওয়াল সংলগ্ন পূর্বদিকে ৭.৫৭ মিটার প্রশস্থ একটি উন্মোক্ত অঙ্গন ছিলো বলে ধারণা করা হয়।
শাহ নেয়ামত উল্লাহ ওয়ালীর সমাধি
শাহ নেয়ামত উল্লাহ ওয়ালীর সমাধি মুঘল যুগের সর্বপ্রথম সমাধি স্থাপত্য নিদর্শন বলে বিবেচনা করা হয়। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
শাহ নেয়ামত উল্লাহ ওয়ালী দীর্ঘদিন তৎকালীন গৌড়ে সুনামের সঙ্গে ইসলাম প্রচার করে ফিরোজপুরেই ১০৭৫ হিজরী (১৬৬৪ খ্রিস্টাব্দে) মতান্তরে ১০৮০ হিজরীতে (১৬৬৯ খ্রিস্টাব্দে) সমাধিস্থ হন।
শাহ নেয়ামত উল্লাহ ওয়ালীর সমাধি উঁচু ভিটের ‍উপর দন্ডায়মান এ সমাধিটি বর্গাকৃতির এক গম্বুজ বিশিষ্ট ইমারত। সমাধী ভবন এর প্রত্যেক দিকে ৪৯ ফুট দৈর্ঘ্য প্রস্থ এবং মধ্য প্রকোষ্ঠটি সারে ২১ ফুট বর্গ। প্রত্যেক দেয়ালে তিনটি করে প্রবেশ পথ সন্নিবেশিত হওয়াতে এ মাজার শরীফকে বারদুয়ারী বলা হয়। মুল কক্ষের চারদিকে গিরে রয়েছে টানা ভর্টেড বারান্দা। মুল মাজার কক্ষের চর্তুদিকে একটি দরজা বিদ্যমান। সমস্ত দরজা গুলি খিলানযুক্ত মূল কক্ষের ওয়াল ভোল্ট গম্বুজ এর ভার বহন করে।
চাঁপাইনবাবগঞ্জ থেকে প্রায় ৩৫ কি.মি. দূরেুত্বে অবস্থিত শিবগঞ্জ উপজেলার শাহাবাজপুর ইউনিয়নে ঐতিহ্যবাহী তোহাখানা কমপ্লেক্স এর অভ্যান্তরে শাহ নেয়ামতউল্লাহ (রঃ) এর তিন গম্বুজ মসজিদের উত্তরে শাহ নেয়ামতউল্লাহ (রঃ) এর মাজার অবস্থিত।
মূলত এটি এক গম্বুজ বিশিষ্ট সমাধি ভবন। সমাধি ভবনটি মাজার হিসেবে এখনো সচল আছে।
এখনো অনেক রাত
এখনো অনেক রাত ১৯৯৭ সালে মুক্তিপ্রাপ্ত বাংলাদেশী বাংলা ভাষার যুদ্ধভিত্তিক চলচ্চিত্র। ছায়াছবিটি পরিচালনা করেছেন খান আতাউর রহমান। এটি খান আতা পরিচালিত শেষ চলচ্চিত্র। এই ছায়াছবির কাহিনী, চিত্রনাট্য ও সংলাপ লিখেছেন খান আতাউর রহমান। খান আতাউর রহমানের প্রযোজনায় চলচ্চিত্রটি পরিবেশিত হয় খান আতা প্রাইভেট লিমিটেডের ব্যানারে। মুক্তিযুদ্ধ এবং মুক্তিযুদ্ধের পরের সময়ের চিত্র তুলে ধরা হয়েছে এই ছায়াছবিতে। এতে প্রধান চরিত্রে অভিনয় করেছেন সুচরিতা, ফারুক, আলীরাজ, ববিতা, খান আসিফ আগুন প্রমুখ। এই চলচ্চিত্রের জন্য খান আতাউর রহমান ২২তম জাতীয় চলচ্চিত্র পুরস্কারে শ্রেষ্ঠ সঙ্গীত পরিচালক ও শ্রেষ্ঠ গীতিকার হিসেবে পুরস্কার লাভ করেন।
১৯৭১ সাল। দেশে যুদ্ধ শুরু হয়ে গেছে। জাহেদ, কামাল, সাব্বিররা যুদ্ধে গেছে। সেখানে তারা যুদ্ধের বিভিষিকা দেখে আতংকিত হয়। যুদ্ধ শেষে বাড়ি ফিরে সবাই কিন্তু সব কিছুতেই রয়ে যায় অপূর্ণতা। যুদ্ধের বিশ বছর পর নিতি জাহেদকে পাবনায় পাগলাগারদে আবিষ্কার করে। যে সেখানে থেকে থেকে চিৎকার করে উঠে। যুদ্ধ শেষ হলে আমরা স্বাধীনতা কতটুকু উপলব্ধি করতে পারছি।খান আতাউর রহমান ছায়াছবির কাহিনী, চিত্রনাট্য ও সংলাপ লিখে নির্মাণ কাজ শুরু করেন ১৯৯৪ সালে। ছায়াছবিটির শ্যুটিং হয় বাংলাদেশ চলচ্চিত্র উন্নয়ন সংস্থা ও পাবনা মানসিক হাসপাতালে। ১৯৯৭ সালে নির্মাণ কাজ শেষে সেন্সরের জন্য আবেদন করা হয়। সেন্সর বোর্ড ছায়াছবিটির ৭টি দৃশ্য বাদ দিতে বলায় পরিচালক খান আতাউর রহমান ক্ষুদ্ধ হন।
এখনো অনেক রাত ১৯৯৭ সালের ১২ ডিসেম্বরে খান আতার মৃত্যুর পর মুক্তি পায়।
এখনো অনেক রাত ছায়াছবির সঙ্গীত পরিচালনা করেছেন খান আতাউর রহমান। গীত রচনা করেছেন খান আতাউর রহমান। গানে কণ্ঠ দিয়েছেন খান আসিফ আগুন, রুমানা ইসলাম ও দিপ্তি রাজবংশী।
২২তম জাতীয় চলচ্চিত্র পুরস্কার
লালদিঘি নয় গম্বুজ মসজিদ
লালদিঘি নয় গম্বুজ মসজিদ বা লালদিঘি মসজিদ রংপুর জেলার বদরগঞ্জ উপজেলায় অবস্থিত বাংলাদেশের অন্যতম প্রত্নতাত্ত্বিক নিদর্শন। মসজিদটি বদরগঞ্জ উপজেলার লালদিঘি নামক স্থানে অবস্থিত বলে একে স্থানের নামেই নামকরণ করা হয়েছে।
ভারতীয় উপমহাদেশে ব্রিটিশ শাসনামলে সর্বপ্রথম মসজিদটি আবিষ্কৃত হয়। পরবর্তীতে স্থানটিকে পরিষ্কার করে ও মসজিদটি সংস্কার করে সেটি স্থানীয়রা ব্যবহার করতে শুরু করে। মসজিদটি আবিষ্কারের সময় সেখানে এর নির্মাণকাল সম্পর্কে কোন শিলালিপি পাওয়া যায়নি বলে এর নির্মাণকাল সম্পর্কে সঠিক তথ্য জানা যায় না। তবে কিংবদন্তী অনুসারে জনৈক দিলওয়ার খান মসজিদটি নির্মাণ করেন। তবে মসজিদটির মূল দরজার উপরের অংশে একটি দাগ দেখে ধারণা করা হয় সেখানে খুব সম্ভবত মসজিদটির নাম ও নির্মাণফলক বসানো ছিলো যদিও সেটি পাওয়া যায়নি।
লালদিঘি মসজিদটি পুরুটাই একটি বেদীর উপর বসানো। বেদী বা মঞ্চটির উচ্চতা ১ মিটার। এক মিটার বেদীর অর্ধেকটা জুড়ে রয়েছে মসজিদ ও বাকী অর্ধাংশ আযান দেওয়ার কাজে ব্যবহৃত হত বলে ধারণা করা হয়ে থাকে। মসজিদটির সামনে রয়েছে বড় একটি প্রবেশপথ। মসজিদের অংশে থেকে বেদীর অপর অংশে পৌছানোর জন্য রয়েছে একটি সিঁড়ি। মসজিদটি তৈরির সময় এতে ইট ও চুনসুড়কি ব্যবহার করা হয়েছে। কাছেই রয়েছে ছোট একটি ঘাট বাঁধানো পুকুর।
মসজিদটিতে মোট নয়টি গম্বুজ রয়েছে যার প্রতি বাহুর দৈর্ঘ্য ৯.৪৫ মিটার। মসজিদটির উত্তর, পূর্ব ও দক্ষিণ দেওয়া মোট তিনটি করে ৯টি প্রবেশ পথ রয়েছে। প্রত্যেক দেওয়ালের মাঝের প্রবেশপথটি অপর দুটি থেকে কিছুটা বড় আকৃতির। মসজিদের পশ্চিম দেওয়ালে রয়েছে তিনটি মেহরাব যারমধ্যে কেন্দ্রীয় মেহরাবটি অপর দুটির চেয়ে বড় আকৃতির।
হরিশ্চন্দ্রপুর ১ সমষ্টি উন্নয়ন ব্লক
হরিশ্চন্দ্রপুর ১ সমষ্টি উন্নয়ন ব্লক পশ্চিমবঙ্গের মালদা জেলার চাঁচল মহকুমার অন্তর্গত একটি প্রশাসনিক বিভাগ। হরিশ্চন্দ্রপুর তহশিলটি দুটি ভাগে বিভক্ত ১ নং ব্লক উত্তরাংশ নিয়ে গঠিত এবং ২ নং ব্লকটি দক্ষিণাংশ নিয়ে গঠিত। এই ব্লকের সদরদপ্তর হরিশ্চন্দ্রপুরে অবস্থিত।
হরিশ্চন্দ্রপুর ১ নং ব্লক দ্রাঘিমাংশে অবস্থিত। এই ব্লকটি মালদা জেলার একবারে উত্তরাংশে, উত্তরে রয়েছে বিহার। ব্লকটির মত আয়তন হলো ১৭১.৪০ বর্গ কিলোমিটার।
হরিশ্চন্দ্রপুর ১ সমষ্টি উন্নয়ন ব্লকের পঞ্চায়েত সমিতির গ্রাম পঞ্চায়েত গুলি হলো: কুশিদা, বড়ই, রাশিদাবাদ, তুলশিহাটা, ভিঙ্গলে, মাহেন্দ্রপুর, হরিশ্চন্দ্রপুর ।
২০১১ সালের জনগণনা অনুসারে, হরিশ্চন্দ্রপুর ১ ব্লকের জনসংখ্যা ১৯৯,৪৯৩। এর মধ্যে ১০৩,১৮৩ জন পুরুষ ও ৯৬,৩১০ জন মহিলা।
২০১১ সালের জনগণনা অনুসারে, হরিশ্চন্দ্রপুর ১ ব্লকের ১৯৯,৪৯৩ জনের মধ্যে ৮৮,৫৯১ জন স্বাক্ষর। তার মধ্যে ৫০,১৯৬ জন পুরুষ ও ৩৮,৩৯৫ জন মহিলা।
অড়হর
অড়হর এক প্রকার ডাল বীজ। এর ইংরেজী নাম "pigeon pea"। বৈজ্ঞানিক নাম "Cajanus cajan"।ফ্যামেলি "leguminosae"।
অড়হর হার্ব জাতীয় বর্ষজীবি গাছ। পাতা কিছুটা লম্বা ও মাথা চোখা আকারের হয়। এটি যেকোন জমিতে জন্মায়। এর বীজ ছোট গোলাকার।
বাংলাদেশে বেশির ভাগ অড়হরের চাষ করা হয় কুষ্টিয়া, রংপুর, দিনাজপুর ও যশোর জেলায়। এর বীজ ফেব্রুয়ারি-মার্চের দিকে পাকে। বীজ লাগাতে হয় এপ্রিল-মে মাসে অর্থাৎ বর্ষার আগে।
কাঁটানটে
কাঁটানটে এর বৈজ্ঞানিক নাম "Amaranthus spinosus" ও ইংরেজি নাম spiny amaranth, spiny pigweed, prickly amaranth or thorny amaranth। এটি " Amaranthaceae" পরিবারের অন্তর্গত।
কাঁটানটে বহুবর্ষজীবী। কাঁটানটে একটি গুল্মজাতীয় কাঁটাযুক্ত বড় পাতাবিশিষ্ট আগাছা। সাধারণত ১.০-১.২ মিটার (৪০-৪৮ ইঞ্চি) পর্যন্ত লম্বা হতে পারে। কাণ্ড ও পাতা সাধারণত লালচে দাগযুক্ত । পাতার বোঁটায় দৃঢ় লম্বা সূচালো দুটি কাঁটা থাকে। কাণ্ড খাড়া হালকা গোলাপী এবং শাখা-প্রশাখাবিশিষ্ট। বীজ চকচকে কালো। বীজ দিয়ে বংশবিস্তার করে। কাঁটায় ভরা এই গাছের পাতা অনেক ছোট।
বীজের রং কালচে হলেও উজ্জ্বল। বর্ষার শেষে গাছে ফুল হয় ও আশ্বিনে ফল।
ধনিয়াচক মসজিদ
ধনিয়াচক মসজিদ () বাংলাদেশের একটি ঐতিহাসিক স্থাপত্য যার অবস্থান চাঁপাইনবাবগঞ্জ জেলার ছোট সোনা মসজিদের সন্নিকটে। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
গৌড়ের ইতিহাসসমৃদ্ধ চাঁপাইনবাবগঞ্জ জেলায় শিবগঞ্জ মোঘল আমল এর বেশ সমৃদ্ধ একটি নগরী ছিলো। মোঘল আমলের অনেক স্থাপনার মধ্যে ধনিয়াচক মসজিদ একটি।
ধনিয়াচক মসজিদটি বাংলার মুসলিম শাসনামলের মধ্যযুগীয় স্থাপত্যকলার এক অপূর্ব নিদর্শন। মসজিদ টি ঈট ও টেরাকোটা নির্মিত একটি মোঘল আমলের স্থাপত্য এর উদাহরন। মসজিদের চার কোণে ৪টি অষ্টকোনাকৃতির মিনার বা টারেট এবং ওপরে বেশ কয়েকটি গম্বুজ আছে। সামনের দিকে ৩ টি প্রবেশপথ। যার মধ্যে মাঝেরটা তুলনামূলকভাবে বড়। মসজিদ এর উত্তর এবং দক্ষিণ দিকে ২ টি করে আরো ৪ টি প্রবেশপথ আছে।
সোনা মসজিদ স্থল বন্দর এলাকা থেকে মাত্র ১ কি:মি: দূরে মসজিদটি অবস্থিত। মসজিদটিটর অবস্থান মূল সড়ক থেকে একটু ভিতরের দিকে।
বিবি মরিয়মের সমাধি
বিবি মরিয়মের সমাধি একটি মুঘল আমলে নির্মিত একটি সমাধি সৌধ। এটি বাংলাদেশের নারায়নগঞ্জ জেলার হাজীগঞ্জ এলাকায় অবস্থিত। এটি তৎকালীন মুঘল সম্রাট নিয়োজিত সুবেদার শায়েস্তা খাঁন কতৃক নির্মিত বলে ধারনা করা হয় ।
সমাধি ও এর লাগোয়া মসজিদের নির্মাণ কাল ১৬৬৪-৮৮ খৃষ্টাব্দ অনুমান করা হয়। সমাধিতে শায়িত বিবি মরিয়মকে তৎকালীন বাংলার মুঘল সুবাদার শায়েস্তা খানের কন্যা এবং ইরান দখত এর বোন তুরান দখত হিসেবে ঐতিহাসিকরা ধারনা করেন।
সমাধি সৌধটি সুউচ্চ প্রাচির দিয়ে ঘেরা একটি আয়তাকার প্রাঙ্গনের মাঝখানে ভুমি থেকে উচু ভিতের মাঝে নির্মিত। বর্গাকার ইমারতটিতে একটি গম্বুজ পরিলক্ষিত হয়। এছাড়াও ভবনের চারদিকে খিলান ছাদ বিশিষ্ট বারান্দা ঘিরে রয়েছে। সমাধি সৌধটি্র কেন্দ্রস্থলে চতুস্কোন কক্ষে রয়েছে তিন ধাপ বিশিষ্ট সমাধি। সমাধিটি শ্বেত পাথরে নির্মিত ও লতা পাতার নকশা অঙ্কিত। এছাড়া ও কবর ফলক ও সমাধি লাগোয়া বারান্দায় বেশ কয়েকটি সাধারন কবরও রয়েছে।
সমাধি সৌধটি র পশ্চিম পাশে তিন গম্বুজ বিশিষ্ট মসজিদ রয়েছে যার নির্মাণকাল সৌধটির সমসাময়িক অর্থাৎ ১৬৬৪-৮৮ সালে শায়েস্তা খাঁন নির্মাণ করেছিলেন বলে মনে করা হয়। এবং সমাধিতে শায়িত বিবি মরিয়ম এর নামেই একে বিবি মরিয়ম এর মসজিদ নাম করন করা হয়েছে।
দক্ষিণবঙ্গ
দক্ষিণবঙ্গ বা দক্ষিণ বাংলা হলো বঙ্গ এলাকার দক্ষিণাংশ। এটি বাংলাদেশের খুলনা বিভাগ ও বরিশাল বিভাগ নিয়ে গঠিত। এই অঞ্চলে বাংলাদেশের বিখ্যাত পর্যটন আকর্ষণ সুন্দরবন অবস্থিত।
বাড়িউড়া প্রাচীন পুল
বাড়িউড়া প্রাচীন পুল বা হাতিরপুল ব্রাহ্মানবাড়িয়া জেলা হতে ১৫ কি.মি. উত্তরে সরাইল উপজেলায় অবস্তিত। এটি মোঘল আমলে বাড়িউড়া নামক স্থানে বর্তমান ঢাকা-সিলেট মহাসড়কের পাশেই নির্মিত হয়।
সরাইল ও শাহবাজপুরকে যুক্ত করার জন্য ইট ও চুন-সুর্কি ব্যবহার করে ১৬শ শতাব্দীতে প্রাচীন এ পুলটি নির্মিত হয়।
ঈসা খাঁ সরাই্লে অস্থায়ী রাজধানী স্থাপন করেছিলেন। এ অঞ্চলটি সমতট জনপদের অংশ। দেওয়ান শাহবাজ খান ১৬৫০ সালে তার দেওয়ানি কালে নির্মাণ করেছেন বলে ঐতিহাসিকগণ মনে করেন। পুলটি বিশেষতঃ হাতি চলাচলের জন্য খালের উপর নির্মিত হয়, তাই লোকমুখে এটি হাতির পুল নামে পরিচিতি লাভ করে। তৎকালীন সময়ে দেওয়ানগণ চলাচলের সুবিধার জন্য হাতি ব্যবহার করতেন যা এ পথ ধরে চলত এবং তারা পুলটির কাছেই বিশ্রাম নিতেন।
বাড়িউড়া প্রাচীন পুলটি বহুদিন যাবৎ পরিত্যক্ত অবস্থায় এবং ঝুপে বেষ্টিত ছিল। বর্তমানে, বাংলাদেশ রোড ট্রান্সপোর্ট কর্পোরেশন (বি.আর.টি.সি.) কর্তৃক খালের স্রোত, দক্ষিণ পাশে একটি আধুনিক পুল নির্মাণ করে এর নিচ দিয়ে ঘুড়িয়ে নেওয়া হয়েছে যাতে প্রাচীন নিদর্শনটিকে রক্ষা করা যায়।
বাড়িউড়া প্রাচীন পুলটি বাংলাদেশ প্রত্নতত্ব অধিদপ্তর দ্বারা সংরক্ষিত।
পাগলা সেতু
পাগলা সেতু একটি মূঘল আমলে নির্মিত সেতু। এর ধ্বংসাবশেষ রাজধানী ঢাকার ৪.৫ কিমি পূর্বে ঢাকা-নারায়ণগঞ্জ সড়কের পাগলা এলাকায় অবস্থিত। সম্ভবত ১৬৬০ খ্রিস্টাব্দে বাংলার তৎকালীন সুবাদার মীর জুমলা নির্মাণ করেন।
সুবাদার মীর জুমলার আমলে ঢাকা ও তার পার্শ্ববর্তী এলাকায় বেশ কিছু মুঘল স্থাপনা যেমন রাস্তা, সেতু, সংযোগ সড়ক নির্মিত হয়। তিনি রাজধানী ঢাকা ও নারায়ণগঞ্জ (তৎকালীন খিজিরপুর)এর সংযোগকারী রাস্তার পাগলা নামক স্থানে সেতুটি নির্মাণ করেন। ধারনা করা হয় এখানে একসময় পাগলা নদী প্রবাহিত ছিল যার উপর সেতুটি নির্মাণ করা হয়।
১৬৬৬ খ্রিস্টাব্দে ফরাসী পর্যটক টেভারনিয়ার এর বর্ণনায় পাগলা সেতুটির উল্লেখ পাওয়া যায়। এটিকে তিনি ‘ইটের একটি সুন্দর সেতু’ বলে অভিহিত করেন।
১৮২৪ সালে কলকাতার লর্ড বিশপ হেবার পাগলার সেতুটি দেখতে গিয়েছিলেন বলে উল্লেখ পাওয়া যায়। তিনি এটিকে স্থাপত্যের একটি চমৎকার নিদর্শন হিসেবে চিহ্নিত করেন।
এছাড়াও চার্লস ড’য়লির আঁকা ছবিতে পাগলার সেতুটির ভগ্ন অবস্থার যে চিত্র পাওয়া যায় তাতে সেতুটি যে দৃষ্টিনন্দন ছিল তার প্রমান পাওয়া যায়।
আবহাওয়া ও প্রাকৃতিক কারনে সম্পূর্ণ ধ্বংসপ্রাপ্ত পাগলার পুলের মিনারের মত কয়েকটি পিলারের ধ্বংসাবশেষ এখনো রয়েছে।
ধানমন্ডি শাহী ঈদগাহ
ধানমন্ডি শাহী ঈদগাহ ঢাকার ধানমন্ডি থানায় অবস্থিত একটি প্রাচীন ধর্মীয় স্থাপনা। এটি বাংলাদেশ প্রত্নতত্ত্ব অধিদপ্তর কর্তৃক তালিকাভুক্ত একটি প্রত্নতাত্ত্বিক স্থাপনা। ১৬৪০ খৃষ্টাব্দে বাংলার সুবাদার সম্রাট শাহজাহানের পুত্র শাহ সুজার প্রধান অমাত্য মীর আবুল কাসেম ধানমন্ডির শাহী ঈদগাহ প্রতিষ্ঠা করেন। ঢাকায় অবস্থিত মুঘল স্থাপত্য নিদর্শনসমূহের অন্যতম এই ঈদগাহ। ঈদগাহটি বর্তমানেও ঈদের (২০১৬ নাগাদ) নামাযের জন্য ব্যবহৃত হয়ে থাকে। ১৯৮১ সাল থেকে ঈদগাহটি সংরক্ষণ করছে বাংলাদেশ প্রত্নতত্ত্ব অধিদপ্তর।
তৎকালীন সময়ে ধানমন্ডি শাহী ঈদগাহটি মুল শহর থেকে বেশ খানিকটা দূরে ছিল। মূল শহর, অর্থাৎ পুরনো ঢাকায় বেশ কয়েকটি সুলতানি ঈদগাহ থাকলেও বড় আকারে কোন ঈদগাহ ছিল না। তাই মীর আবুল কাসেম ঈদগাহের জন্য জায়গা খুজতে থাকে। অবশেষ তিনি ধানমন্ডি এলাকা বেছে নেন। কাজেই মূল নগর থেকে কিছুটা দূরে খোলা জায়গায় এবং সাত মসজিদের কাছে হওয়ায় ধানমন্ডি এলাকাতে ঈদগাহটি নির্মিত হয়। সেসময় সাত মসজিদে জল ও স্থলপথ - দুইভাবেই যোগাযোগ ব্যবস্থা ভাল ছিল। সেসময় এই ঈদগাহের পাশ দিয়ে পান্ডু নদীর একটা শাখা প্রবাহিত হত, যা বর্তমান সাত মসজিদের কাছে বুড়িগঙ্গার সাথে মিলিত হত। প্রথমদিকে এখানে শুধু সুবেদার, নায়েবে নাজিম ও অভিজাত মুঘল কর্মকর্তা এবং তাদের স্বজন-বান্ধবরাই নামাজ পড়তে পারতেন, সাধারণ নগরবাসীরা এতে প্রবেশ করার তেমন একটা সুযোগ পেতেন না। পরে ঈদগাহটি সকলের জন্য উন্মুক্ত করা হয় এবন তাতে ঢাকাসহ আশপাশের বিভিন্ন অঞ্চল থেকে মুসল্লিরা আসতেন।
ধানমন্ডি ঈদগাহের দৈর্ঘ্যে ১৪৫ ফিট ও প্রস্থে ১৩৭ ফিট। ৪ ফিট উচু করে ভূমির উপরে এটি নির্মিত হয় যাতে বন্যার ক্ষতি থেকে রক্ষা পাওয়া যায়। এর চারকোণে অষ্টাভূজাকৃতির বুরুজ রয়েছে। তিন ধাপের মিম্বর ঈদগাহের উত্তর পাশে রয়েছে, এখানে দাঁড়িয়ে ইমামরা নামায পড়ান। ঈদগাহটি চারদিকে ১৫ ফিট উচু প্রাচীর দিয়ে ঘেরা। তবে বরতমানে কেবল পশ্চিম দিকের প্রাচীরটিই মোঘল আমলের। পশ্চিম প্রাচীরের মাঝ বরাবর প্রধান মেহরাব। প্রধান মেহরাবের দুই দিকে আছে বহু খাঁজবিশিষ্ট নকশা করা প্যানেল। এছাড়া ছোট আকারের দুইটি মেহরাব আছে এর দুই পাশে। মেহরাবগুলো দেওালের আয়তাকার ফ্রেমের ভেতরে অবস্থিত।
পরিবহন
পরিবহন বা অপসারণ হচ্ছে মানুষ, প্রাণী ও পণ্যের এক স্থান থেকে অন্যস্থানে অবস্থান পরিবর্তন। পরিবহন মাধ্যমে অন্তর্ভুক্ত রয়েছে বিমান, রেল, সড়ক, পানি, তার, পাইপলাইন এবং মহাকাশ। এর ক্ষেত্র ভাগ করা যায় অবকাঠামো, যানবাহন ও অপারেশন।পরিবহন গুরুত্বপূর্ণ কারণ এটা ব্যক্তির মধ্যে বাণিজ্য সক্ষম করে, যা সভ্যতার বিকাশের জন্য অপরিহার্য।
ডিশুম
" " 'ডিশুম' " " একটি ২০১৬ ভারতীয় কর্ম এডভেঞ্চার চলচ্চিত্র লিখিত ও রোহিত ধাওয়ান পরিচালিত। চলচ্চিত্র তারকা জন আব্রাহাম, বরুণ ধবন, জ্যাকুলিন ফার্নান্দেজ, সাকিব সালিম এবং অক্ষয় খান্না। ফিল্ম এর স্কোর অভিজিৎ ভাগীনী দ্বারা গঠিত হয় এবং ফিল্ম এর বাদ্যযন্ত্র সংখ্যার প্রীতম চক্রবর্তী দ্বারা গঠিত হয়। চলচ্চিত্র বিশ্বব্যাপী মুক্তি পায় ২৯ জুলাই ২০১৬
মিডিল ইস্ট, ভারতের শীর্ষ ক্রিকেটার ভীরাজ শর্মা (সাকিব সালিম) একটি ক্রিকেট টুর্নামেন্ট চলাকালীন নিখোঁজ. ভারতীয় কর্তৃপক্ষ দাবি দুই দিন পরে ভারত বনাম পাকিস্তান ক্রিকেট ম্যাচ পর্যন্ত ভীরাজ অপহরণ করে ম্যাচ বাতিল করতে না তাদের সতর্ক করা হয়েছে, একটি অজানা পাকিস্তানী ফ্যান একটি ভিডিও টেপ পায়। দুশ্চিন্তা এড়াতে ভারতীয় কর্তৃপক্ষ খবরটি মিডিয়া থেকে দূরে রাখে এবং একজন ভারতীয় পুলিশ কর্মকর্তা পাঠায় কবির শেরগিলকে (জন আব্রাহামকে) সংযুক্ত আরব আমিরাতে ৩৬-ঘন্টায় একজন মানুষকে উদ্ধার করতে "
২০০৮ আসাম বোমা বিস্ফোরণ
২০০৮ আসাম বোমা বিস্ফোরণ ৩০ অক্টোবর গুয়াহাটি এবং পশ্চিম আসামের প্রতিবেশী অঞ্চল সমূহে সংঘটিত হয়েছিল। প্রতিবেদনসমূহের মতে প্রায় ১৮টি বোমার বিস্ফোরণ ঘটে, যার ফলে কমপক্ষে ৬১জন মানুষ নিহত হয় এবং ৪৭০জনেরও অধিক মানুষ আহত হয়।
কেন্দ্রীয় মন্ত্রী সাকীল আহমেদ নিশ্চিত করে বলেন ১০টা বিস্ফোরণ ঘটে, যদিও অন্যান্য প্রতিবেদনসমূহের মতে বোমার তালিকা ১৮ টি পর্যন্ত হতে পারে। বিস্ফোরণে গুয়াহাটি, বরপেটা রোড, বঙাইগাঁওএবং কোকরাঝার কে কাঁপিয়ে তুলেছিল।
বিস্ফোরণে গুয়াহাটির পানবাজার, ফাঁসি বাজার এবং গণেশগুরির নিসিনা এলাকাও কাঁপিয়ে তোলে যার জন্যে বাজারে এবং কার্যালয়ে যাওয়া মানুষে ভর্তি হয়ে পড়ে। কোকরাঝারায় তিনটি বোমা এর একটা সম্ভবত হাতবোমা (গ্রেনেড), বরপেটায় রোডে দুটা বোমা এবং বঙাইগাঁওয়ে একটা বোমার বিস্ফোরণ ঘটে। ভারতীয় সংবাদ মাধ্যমের মতে দেওয়ালীর ছুটির ঠিক আগে এই অপ্রত্যাশিত ঘটনা ঘটে এজন্যে ভুক্তভোগীর সংখ্যা অধিক হয়। গণেশগুরির বোমাটি একটি গাড়ীতে রাখা ছিল এবং বিস্ফোরণটি আসামের মুখ্যমন্ত্রী তরুণ গগৈর সরকারী বাসভপবন থেকে ১০০মিটার দূরে সংঘটিত হয়।
গুয়াহাটিতে ৪১ জন, কোকরাঝারায় ২১জন এবং বরপেটা রোডে ১৫ জন মানুষের মৃত্যু ঘটে। নভেম্বরের ২ তারিখে আরো ৪ জন আহত লোক মৃত্যুবরণ করে। ৩ জনের গুয়াহাটি চিকিৎসা মহাবিদ্যালয় এ এবং অন্য একজনের বিশিষ্ঠ সামরিক চিকিৎসালয় এ দেহাবসান ঘটে। অন্য ২০জনের অবস্থা সংকটজনক ছিল।
নিরাপত্তা বিভাগের মতে বিপুল পরিমাণের বিস্ফোরক যেমন আ ডি এক্স এবং অন্যান্য সি- ৪র নিশানা "প্লাস্টিক বিস্ফোরক" হিসেবে ব্যবহার করা হয়েছিল। বিস্ফোরণটি ঘটানোর জন্যে সময়-যন্ত্র (Timer) ব্যবহার করা হয়েছিল বলে সন্দেহ করা হয় যেহেতু সকল বিস্ফোরণ ১৫ মিনিটের ভিতর সংঘটিত হয়েছিল। অনুসন্ধানে মোটর সাইকেল ব্যবহারো সন্দেহ করা হয়েছিল। কিন্তু আসাম নিরাপত্তা বাহিনীর প্রধান পরিচালক আর.এন. মাথুরের ভাষ্যমতে অধিকসংখ্যক বোমা গাড়ীতে সংযুক্ত করা হয়েছিল।
তাৎক্ষণিকভাবে মৃত ছাড়াও হতাহতের ভিতর ৭জন ঐ রাতেই মৃত্যুমুখে ঢলে পরে।
মোসাদ্দেক হোসেন সৈকত
মোসাদ্দেক হোসেন (জন্ম: ১০ ডিসেম্বর, ১৯৯৫) ময়মনসিংহে জন্মগ্রহণকারী বাংলাদেশের উদীয়মান ক্রিকেটার। বাংলাদেশ ক্রিকেট দলের অন্যতম সদস্য তিনি। ডানহাতি ব্যাটসম্যান হিসেবে খেলে থাকেন। পাশাপাশি ডানহাতে অফ ব্রেক বোলিংয়েও পারদর্শী। 
তার নামে নারী ও শিশু নির্যাতনে মামলা রয়েছে।
২০১৩ সাল থেকে প্রথম-শ্রেণীর ক্রিকেট ও লিস্ট এ ক্রিকেট খেলছেন। ২০১৪-১৫ মৌসুমে প্রথম-শ্রেণীর ক্রিকেটে উপর্যুপরি ২৫০ ও ২৮২ রান করেন। এছাড়াও, নিজস্ব ১০ম খেলায় সহস্রাধিক প্রথম-শ্রেণীর রান তোলেন। প্রথম বাংলাদেশী হিসেবে তিনটি দ্বি-শতক রান করেছেন।
২০১২ সালে অস্ট্রেলিয়া ও ২০১৩-১৪ মৌসুমে আবুধাবিতে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে দুইবার বাংলাদেশের প্রতিনিধিত্ব করেছেন। এপ্রিল, ২০১৩ সালে শ্রীলঙ্কার বিপক্ষে চারদিনের দুইখেলার সিরিজে অধিনায়কের দায়িত্বে ছিলেন। প্রথম খেলায় ১০৭ ও দ্বিতীয় খেলায় ৭৪ করেন। এর অব্যবহিত পরই পাঁচ খেলার সীমিত ওভারে দুইশতাধিক রান তোলেন। তন্মধ্যে, তৃতীয় খেলায় ৯৮ তোলে বাংলাদেশকে এক উইকেটের নাটকীয় বিজয়ে প্রভূতঃ সহায়তা করেন। ঐ বছরে ইংল্যান্ডেও তিনি চমকপ্রদ অল-রাউন্ড ক্রীড়াশৈলী অব্যাহত রাখেন। ইংল্যান্ড অনূর্ধ্ব-১৯ দলের বিরুদ্ধে ১১৩ বলে অপরাজিত ১১০* ও ১০ ওভারে ৩/৩৮ লাভ করে ৩৮ রানের বিজয় এনে দেন।
অক্টোবর-নভেম্বর, ২০১৫ সালে বাংলাদেশ এ দলের সদস্যরূপে দক্ষিণ আফ্রিকা ও জিম্বাবুয়ে সফরে যান। জিম্বাবুয়ে এ দলের বিপক্ষে দুইখেলার সিরিজে শীর্ষস্থানীয় রান সংগ্রহকারী ছিলেন তিনি। ৬৪.৬৬ গড়ে ১৯৪ রান সংগ্রহ করেন।
২০ জানুয়ারি, ২০১৬ তারিখে টুয়েন্টি২০ আন্তর্জাতিকে অভিষেক ঘটে তার। সফরকারী জিম্বাবুয়ের বিপক্ষে খুলনার শেখ আবু নাসের স্টেডিয়ামে অনুষ্ঠিত ৩য় টি২০আইয়ে তার সাথে আবু হায়দার, মুক্তার আলী ও মোহাম্মাদ শহীদেরও অভিষেক হয়েছিল। কিন্তু এ অভিষেক পর্বটি তেমন সুখকর হয়নি। খেলায় তার দল ৩১ রানে পরাজিত হয়।
সেপ্টেম্বর ও অক্টোবর, ২০১৬ সালে বাংলাদেশ সফরে আসা আফগানিস্তান ক্রিকেট দলের বিপক্ষে তিনটি একদিনের আন্তর্জাতিকে অংশ নেয়ার জন্য ১৩-সদস্যের তালিকা ২২ সেপ্টেম্বর, ২০১৬ তারিখে প্রকাশ করা হয়। এতে ক্যাপবিহীন অবস্থায় তাকেও অন্যতম সদস্য মনোনীত করা হয়। ২৮ সেপ্টেম্বর, ২০১৬ তারিখে বাংলাদেশের ১১৯তম ওডিআই ক্রিকেটার হিসেবে মাহমুদুল্লাহ রিয়াদের কাছ থেকে ক্যাপ গ্রহণ করেন ও ঐদিনই আফগানিস্তানের বিপক্ষে অনুষ্ঠিত সিরিজের ২য় ওডিআইয়ে অভিষেক ঘটে তার। প্রথম ইনিংসে ৭ নম্বরে ব্যাটিংয়ে নেমে ৪৫ বলের মোকাবেলায় মহামূল্যবান ও দলের পক্ষে সর্বোচ্চ ৪৫ রান তোলেন। এরপর বোলিংয়ে নেমে প্রথম বলেই হাশমতউল্লাহ শহীদির উইকেট তুলে নেন। নির্ধারিত ১০ ওভারে তার বোলিং পরিসংখ্যান ছিল ২/৩১। এছাড়াও একটি ক্যাচ নেন তিনি। এ অল-রাউন্ড ক্রীড়াশৈলী প্রদর্শন স্বত্ত্বেও বাংলাদেশ দল ২ উইকেটে পরাজিত হয়।
ফেব্রুয়ারি, ২০১৭ সালে ভারতের বিপক্ষে খেলার জন্য দলে অন্তর্ভূক্ত হন। ইমরুল কায়েসের স্থলাভিষিক্ত হলেও একমাত্র টেস্টে অংশগ্রহণের সুযোগ ঘটেনি তার। পরবর্তীতে ১৫ মার্চ, ২০১৭ তারিখে শ্রীলঙ্কা সফরে বাংলাদেশের শততম টেস্টে অভিষেক ঘটে তার।
উকিল মুন্সী
উকিল মুন্সী (১১ জুন ১৮৮৫ - ১২ ডিসেম্বর ১৯৭৮) একজন বাঙালি বাউল সাধক। তাঁর গুরু ছিলেন আরেক বাউল সাধক রশিদ উদ্দিন। তার অসংখ্য গানের মধ্যের "আষাঢ় মাইস্যা ভাসা পানি রে", "সোনা বন্ধুয়া রে এতো দুঃখ দিলে তুই আমারে" উল্লেখযোগ্য।
নেত্রকোনা জেলার খালিয়াজুড়ির নূরপুর বোয়ালীগ্রামে ১৮৮৫ সালের ১১ জুন একটি ধনাঢ্য মুসলিম পরিবারে উকিল মুন্সী জন্মগ্রহণ করেন। তার পারিবারিক নাম আব্দুল হক আকন্দ। শৈশবে তিনি ঘেটুগানে যোগ দেন। পরে গজল ও পরিণত বয়স থেকে মৃত্যুর পূর্ব পর্যন্ত বাউল সাধনায় লিপ্ত থাকেন। তাঁর গজল গানের সূত্রপাত হয় তরুণ বয়সে। তাঁর চাচা কাজী আলিম উদ্দিনের বাড়ি মোহনগঞ্জ থানার জালালপুর গ্রামে বেড়াতে যান। সেখানে ধনু নদী পারের এক গ্রামের লবু হোসেনের মেয়ে হামিদা খাতুনের (লাবুশের মা) প্রেমে পড়ে যান তিনি। এই প্রেম নিয়ে তিনি লিখেন "উকিলের মনচোর" নামক একটি গান। তাঁর চাচা এই প্রেমের কথা জানার পর হামিদার বাবা সাধারণ কৃষক হওয়ায় তাকে পরিবার থেকে বাঁধা দেন। তিনি বাড়ি ছেড়ে শ্যামপুর, পাগলাজোড়, জৈনপুরে ঘুরে বেড়ান। ১৯১৫ সালে জালালপুর গ্রাম থেকে কয়েক মাইল দূরে মোহনগঞ্জের বরান্তর গ্রামের এক মসজিদে ইমামতি ও আরবি পড়ানোর কাজে নিযুক্ত হন। এই সময়ে ইমামতির পাশাপাশি গজল লিখতেন এবং রাত জেগে তা গাইতেন। এতে বিরক্ত হয়ে এক ব্যক্তি পুলিশের কাছে নালিশ করে। পুলিশ তাকে ধরে নিয়ে যেতে আসলে উকিল পুলিশ নিয়ে গান ধরেন। সে গানে পুলিশ তার নিজের ভিতরে লুকোনো কিছু প্রশ্নের উত্তর খুঁজে পায় এবং পরে কয়েকটি পালাগানের মঞ্চে উকিলের গান শুনে পুলিশ উকিলের মুরিদ হয় যায়। ১৯১৬ সালে হামিদা খাতুনের আগ্রহে তারা বিবাহ বন্ধনে আবদ্ধ হন। তাদের এক পুত্র, সাত্তার মুন্সী।
উকিল মুন্সীর অনেক জনপ্রিয় গান আজও উচ্চারিত হয় সাধারণ মানুষের মুখে মুখে। তার কয়েকটি উল্লেখযোগ্য গানঃ
১৯৭৮ সালের মাঝামাঝিতে উকিল মুন্সীর স্ত্রী হামিদা খাতুন এবং এর কয়েক মাস পর ছেলে সাত্তার মুন্সী মৃত্যুবরণ করেন। সে বছরই তিনি অসুস্থ হয়ে ১২ ডিসেম্বরে মৃত্যুবরণ করেন।
তাঁর অনেক গান বাংলা চলচ্চিত্রে সংযোজন হয়েছে। ১৯৯৯ খ্রিস্টাব্দে কথাসাহিত্যিক ও চিত্রনির্মাতা হুমায়ূন আহমেদের রচনা ও পরিচালনায় নির্মিত শ্রাবণ মেঘের দিন চলচ্চিত্রে বারী সিদ্দীকীর কণ্ঠে ব্যবহার করেন উকিলের গান। বিংশ শতাব্দীর গ্রামীণ বাংলার জীবনকে নিয়ে রচিত হুমায়ুন আহমেদের বহুকেন্দ্রিকা উপন্যাস মধ্যাহ্ন-এর অন্যতম চরিত্র উকিল মুন্সী।লোকশিল্পী মমতাজ তার সুললিত কন্ঠে " সুজন বন্ধু রে আরে ও বন্ধু, কোন বা দেশে থাকো, এই দাসীরে কান্দাইয়া রে, কোন দাসীর মন রাখো সুজন বন্ধুরে " এই গানটি গেয়ে জনপ্রিয় করে তোলেন।
নেত্রকোনার মোহনগঞ্জ উপজেলার তেঁতুলিয়া ইউনিয়নের জৈনপুর গ্রামে উকিল মুন্সীর স্মরণে তার জীবন ও গান নিয়ে আলোচনা, প্রবন্ধ পাঠ, তার রচিত জনপ্রিয় গানের সঙ্গীত অনুষ্ঠানের আয়োজন করে "উকিল মুন্সী স্মৃতি সংসদ"।
গুগল অ্যালো
অ্যালো গুগল দ্বারা নির্মিত  একটি তাৎক্ষণিক বার্তা প্রেরক, মোবাইল অ্যাপ্লিকেশন। ১৮ মে, ২০১৬তে  এটি গুগল,আই/ও এ ঘোষণা করা হয়েছিল ,  এবং চালু করা হয় সেপ্টেম্বর ২১, ২০১৬সালে। এই অ্যাপ্লিকেশনটি এনড্রয়েড (অপারেটিং সিস্টেম) , এবং আইওএস এ উপলব্ধ।
অ্যালো ১৮ মে, ২০১৬ সালে গুগল,আই/ও এ ঘোষণা করা হয়। এই সময় গুগল ঘোষণা করে অ্যালো ২০১৬ সালের গ্রীষ্মকালে চালু হবে
অ্যালো, ফোন নম্বরেের উপর ভিত্তি করে তৈরী।
অ্যালো এর চটপটে(স্মার্ট) উত্তর ফাংশন, গুগলের মেশিন প্রশিক্ষন প্রযুক্তি ব্যবহার করে সর্বশেষ  বার্তার  জন্য একটি উত্তর সুপারিশ করে, যেটি বেশ কয়েকটি উদাহরন থেকে বেছে নেওয়া যায়। স্মার্ট উত্তরের আরো একটি বৈশিষ্ট্য হল এটি ব্যবহারকারীকে পাঠানো চিত্রগুলি বিশ্লেষণ করে এবং সেই অনুসারে প্রতিক্রিয়া সুপারিশ করে। গুগলের ইনবক্স অ্যাপ্লিকেশনে অনুরূপ স্মার্ট উত্তর বৈশিষ্ট্য দেখা যায়। সময়ের সাথে মানানসই পরামর্শ প্রদানের জন্য এটা ক্রমাগত ব্যবহারকারীর আচরণ থেকে শেখে।
অজ্ঞাত মোড একটি ঐচ্ছিক মোড যাতে, চ্যাটেের মেয়াদ উত্তীর্ণ, ব্যক্তিগত সূচনাসমূহ, এবং এন্ড-থেকে-এন্ড সঙ্কেতায়ন (এনক্রিপশন) ব্যবহৃত হয়। এনক্রিপশনটি  'ওপেন হুইস্পার সিস্টেম' সংকেত প্রোটোকল ব্যবহার করে যেটি  সংকেত অ্যাপ্লিকেশনে পুর্বেই ব্যবহৃত হয়েছে।
"ফিস্ ফিস্ থেকে চিত্কার" স্লাইডার দ্বারা চ্যাটের অক্ষরের মাপ/সাইজ বৃদ্ধি বা হ্রাস করে করে অভিব্যক্তির তীব্রতা বোঝান  যায়।
এটি একটি অন্যতম চলতি অ্যাপস যেটি একটি কথোপকথন সম্বন্ধীয় ভার্চুয়াল সহকারী গুগল সহকারীকে সমর্থন করে।
এন্ড-টু-এন্ড এনক্রিপশন ঐচ্ছিক থাকার জন্য, নিরাপত্তা বিশেষজ্ঞ এবং গোপনীয়তা সমর্থনকারীর দ্বারা গুগল অ্যালো সমালোচিত হয়, যাতে তাঁরা যুক্তি দেন যে অ্যাপ্লিকেশনটি সরকারি নজরদারিতে উম্মুক্ত ছেড়ে দেওয়া হচ্ছে। এডওয়ার্ড স্নোডেন, অন্যায়েের প্রতিবাদী, গোপন তথ্য ফাঁসকারী এবং সাবেক সি আই এর সদস্য, টুইটারে, অ্যাপ্লিকেশনটির সমালোচনা করে বলেন, "নতুন #অ্যালো চ্যাট অ্যাপ্লিকেশনের মধ্যে ডিফল্টরূপে এন্ড-টু-এন্ড এনক্রিপশন বন্ধ রাখার, গুগলের সিদ্ধান্তটি বিপদজনক আর অনিরাপদ"। থাই ডুওং, গুগলের পণ্য নিরাপত্তা দলের একজন সহ-প্রধান, একটি ব্যক্তিগত ব্লগ পোস্টে প্রকাশ করেন যে তিনি একটি অতিরিক্ত সেটিংএ জোর দেবেন যাতে ব্যবহারকারীদের সব সময় এনক্রিপশন চালু থাকবে, কিন্তু তিনি পরে বক্তব্য প্রত্যাহার করেন
যখন অ্যালো প্রথম চালু করা হয়, এর ডেভেলপারগণ শুধুমাত্র অজ্ঞাত ব্যবহারকারীর বার্তাগুলি ক্ষণকাল সংরক্ষণকরনের বিষয়ে কথা বলেছিলেন — যথা যে বার্তা তাদের গন্তব্যে বিতরণ করা হয়েছে অর্থাৎ পৌঁছে গেছে , সেগুলিকে গুগল এর সার্ভারের থেকে  মুছে ফেলা হবে। প্রবর্তন এর সময়, গুগল প্রকাশ করে যে, অ্যালোর অন্তর্গত "স্মার্ট উত্তর" বৈশিষ্ট্যটি উন্নত করার জন্য তারা এর পরিবর্তে সমস্ত পরিচিত ব্যবহারকারী বার্তাগুলিও অনির্দিষ্ট সময়ের জন্য রাখবে (ব্যবহারকারী সক্রিয়ভাবে তাদের মুছে ফেলা পর্যন্ত )। ভার্জের রাসেল ব্রান্ডম মন্তব্য করেছেন যে "সিদ্ধান্তটি অ্যালো বার্তাগুলি আইন প্রয়োগকারীদের উপলব্ধ করানর জন্য উল্লেখযোগ্য ফলপ্রদ হবে। সাধারণভাবে, এখন অ্যালোর সকল বার্তা, আইনসম্মত পরোয়ানা অনুরোধে জিমেইল এবং হ্যাঙ্গাউটের  বার্তা তথ্যের মতই উপলব্ধ হবে।"